

ΕΕ5Τ 

Κθ35θη: 8 ί 9 Β 
(6ΓΤΐΐ3θεΜθϋ) 

1_003ΐΪ0η: ΑΙίιβηΙ ΕΙΙιηίΚο 
Τγρο9Γ3(ίο^^^ 


29919 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2179 

3 Σεπτεμβρίου 2013 


ΑΠΟΦΑΣΕΙ Σ 

Αριθμ. οικ. 40761/2013 

Καθορισμός της διαδικασίας και των προϋποθέσεων 
υπαγωγής στις διατάξεις του Ν. 3386/2005 των εκ¬ 
παιδευτικών της Σχολής Αγ. Αικατερίνη της Βρε¬ 
τανικής Πρεσβείας στην Ελλάδα (3Τ.ΘΑΤΗΕΒΙΝΕ’5 
ΒΒΙΤΙ3Η ΕΜΒΑ35Υ 30ΗΟΟΕ). 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΕΣΩΤΕΡΙΚΩΝ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 90 παρ. 3 του Ν. 3386/2005 
(ΦΕΚ 212/Α') «Είσοδος, διαμονή και κοινωνική ένταξη 
υπηκόων τρίτων χωρών στην Ελληνική Επικράτεια». 

2. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του Π.Δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα» (Φ.Ε.Κ. 98/Α'). 

3. Την αριθ. Υ305/1.7.2013 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Εσωτερικών, Λεωνίδα Γρηγοράκου» (ΦΕΚ 1628 Β'). 

4. Την αριθ. 22365/97/5.7.2013 απόφαση του Πρωθυ¬ 
πουργού και του Υπουργού Εργασίας, Κοινωνικής Ασφά¬ 
λισης και Πρόνοιας «Καθορισμός αρμοδιοτήτων Υφυ¬ 
πουργού Εργασίας, Κοινωνικής Ασφάλισης και Πρόνοιας 
Βασιλείου Κεγκέρογλου» (ΦΕΚ 1667/Β'). 

5. Το αριθ. Φ.17.1/8594/2012 έγγραφο του Υπουργείου 
Παιδείας και Θρησκευμάτων, με το οποίο ανανεώνεται η 
υπ’ αριθμ. Ζ2/161α/07-07-1995 προσωρινή άδεια λειτουρ¬ 
γίας ιδιωτ. Νηπιαγωγείου - Δημοτικού σχολείου, στη 
Σχολή Αγ. Αικατερίνη της Βρετανικής Πρεσβείας στην 
Ελλάδα (3Τ.ΟΑΤΗΕΒΙΝΕ3 ΒΒΙΤΙ5Η ΕΜΒΑ53Υ 5ΘΗΟΟΕ)». 

6. Το γεγονός ότι από τις ρυθμίσεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Άρθρο 1 
Δικαιούχοι 

1. Με απόφαση του Γενικού Γραμματέα της Αποκε¬ 
ντρωμένης Διοίκησης χορηγείται άδεια διαμονής για ερ¬ 
γασία σε πολίτες τρίτων χωρών, οι οποίοι εισέρχονται 


με εθνική θεώρηση εισόδου προκειμένου να απασχο¬ 
ληθούν ως εκπαιδευτικοί στη Σχολή Αγ. Αικατερίνη της 
Βρετανικής Πρεσβείας στην Ελλάδα (3Τ.ΘΑΤΗΕΒΙΝΕ’3 
ΒΒΙΤΙ5Η ΕΜΒΑ33Υ 5ΘΗΟΟΙ)». 

2. Τα πρόσωπα της ανωτέρω παραγράφου μπορούν 
να συνοδεύονται ή να ακολουθούνται από τα, κατά την 
παράγραφο 1 του άρθρου 4 του π.δ. υπ’ αριθ. 131/2006 
«Εναρμόνιση της ελληνικής νομοθεσίας με την Οδηγία 
2003/86/ΕΚ σχετικά με το δικαίωμα οικογενειακής επα¬ 
νένωσης» (ΦΕΚ 143/Α') μέλη της οικογένειάς τους, στα 
οποία χορηγείται ατομική άδεια διαμονής που λήγει 
ταυτόχρονα με την άδεια διαμονής του συντηρούντος. 

Αρθρο 2 

Χορήγηση και ανανέωση άδειας διαμονής 

1. Ο ενδιαφερόμενος, αφού λάβει την εθνική θεώρηση 
εισόδου, εισέρχεται στη Χώρα και υποβάλλει αίτημα 
για τη χορήγηση άδειας διαμονής, πριν από τη λήξη 
της θεώρησής του. Η αίτηση για χορήγηση ή ανανέωση 
της άδειας διαμονής κατατίθεται στην αρμόδια προς 
τούτο υπηρεσία. 

2. Η αίτηση για τη χορήγηση άδειας διαμονής συνο¬ 
δεύεται από τα παρακάτω δικαιολογητικά: 

• Τρεις (3) έγχρωμες πρόσφατες φωτογραφίες. 

• Ακριβές φωτοαντίγραφο όλων των σελίδων ισχύο- 
ντος διαβατηρίου ή ταξιδιωτικού εγγράφου αναγνωρι¬ 
σμένου από την χώρα μας με την προβλεπόμενη ισχύ- 
ουσα εθνική θεώρηση εισόδου. 

• Παράβολο με τη μορφή αποδεικτικού διπλοτύπου 
τύπου Β', σύμφωνα με τις διατάξεις της παρ. 1 του άρ¬ 
θρου 92 του Ν. 3386/2005. 

• Πιστοποιητικό υγείας από Ελληνικό κρατικό νοση¬ 
λευτικό ίδρυμα που θα βεβαιώνει ότι ο πολίτης τρίτης 
χώρας δεν πάσχει από νόσημα, το οποίο, σύμφωνα με τα 
διεθνή δεδομένα και την Παγκόσμια Οργάνωση Υγείας 
(Π.Ο.Υ.), μπορεί να αποτελέσει κίνδυνο για τη δημόσια 
υγεία. 

• Βεβαίωση ότι έχει υποβληθεί αίτηση σε ασφαλιστικό 
φορέα για την κάλυψη των εξόδων νοσηλείας, ιατρο¬ 
φαρμακευτικής περίθαλψης και εργατικού ατυχήματος. 

• Απόφαση της αρμόδιας υπηρεσίας του Υπουργείου 
Παιδείας και Θρησκευμάτων για την έγκριση άδειας 
διδασκαλίας για το υπόψη σχολικό έτος. 

3. Η αίτηση για την ανανέωση της άδειας διαμονής 
συνοδεύεται από τα κατωτέρω δικαιολογητικά: 

• Τρεις (3) έγχρωμες πρόσφατες φωτογραφίες. 

• Ακριβές φωτοαντίγραφο όλων των σελίδων ισχύο- 
ντος διαβατηρίου ή ταξιδιωτικού εγγράφου αναγνωρι¬ 
σμένου από την χώρα μας. 

• Επικυρωμένο αντίγραφο προηγούμενης άδειας δι¬ 
αμονής. 

2. Παράβολο με τη μορφή αποδεικτικού διπλοτύπου 
τύπου Β' σύμφωνα με τις διατάξεις της παρ. 1 του άρ¬ 
θρου 92 του Ν. 3386/2005. 

• Βεβαίωση ασφαλιστικού φορέα για την κάλυψη των 
εξόδων νοσηλείας και ιατροφαρμακευτικής περίθαλψης 
ή επικυρωμένο αντίγραφο βιβλιαρίου υγείας. 

• Απόφαση της αρμόδιας υπηρεσίας του Υπουργεί¬ 
ου Παιδείας και Θρησκευμάτων για την ανανέωση της 
έγκρισης άδειας διδασκαλίας για το επόμενο σχολικό 
έτος. 

4. Η αίτηση για τη χορήγηση άδειας διαμονής των, 
κατά την παράγραφο 2 του άρθρου 1 της παρούσας, 
μελών της οικογένειας συνοδεύεται από τα κατωτέρω 
δικαιολογητικά: 

• Τρεις (3) έγχρωμες πρόσφατες φωτογραφίες. 

• Ακριβές φωτοαντίγραφο όλων των σελίδων ισχύο- 
ντος διαβατηρίου ή ταξιδιωτικού εγγράφου αναγνωρι¬ 
σμένου από την χώρα μας με την προβλεπόμενη ισχύ- 
ουσα εθνική θεώρηση εισόδου. 

• Πιστοποιητικό υγείας από Ελληνικό κρατικό νοση¬ 
λευτικό ίδρυμα που θα βεβαιώνει ότι ο υπήκοος τρίτης 
χώρας δεν πάσχει από νόσημα, το οποίο, σύμφωνα με τα 
διεθνή δεδομένα και την Παγκόσμια Οργάνωση Υγείας 
(Π.Ο.Υ.), μπορεί να αποτελέσει κίνδυνο για τη δημόσια 
υγεία. 

• Παράβολο με τη μορφή αποδεικτικού διπλοτύπου 
τύπου Β', σύμφωνα με τις διατάξεις της παρ. 1 του άρ¬ 
θρου 92 του Ν. 3386/2005. 

• Βεβαίωση ότι έχει υποβληθεί αίτηση σε ασφαλιστι¬ 
κό φορέα για την κάλυψη των εξόδων νοσηλείας και 
ιατροφαρμακευτικής περίθαλψης. 

• Πρόσφατο πιστοποιητικό οικογενειακής κατάστα¬ 
σης αλλοδαπών αρχών, από το οποίο να προκύπτει ο 
συγγενικός δεσμός ή ληξιαρχική πράξη γέννησης στην 
περίπτωση τέκνων που έχουν γεννηθεί στην ελληνική 
επικράτεια. 

5. Η αίτηση για την ανανέωση της άδειας διαμονής 
συνοδεύεται από τα κατωτέρω δικαιολογητικά: 

• Τρεις (3) έγχρωμες πρόσφατες φωτογραφίες. 

• Ακριβές φωτοαντίγραφο όλων των σελίδων ισχύο- 
ντος διαβατηρίου ή ταξιδιωτικού εγγράφου αναγνωρι¬ 
σμένου από την χώρα μας. 

• Επικυρωμένο αντίγραφο προηγούμενης άδειας δι¬ 
αμονής. 

• Παράβολο με τη μορφή αποδεικτικού διπλοτύπου 
τύπου Β', σύμφωνα με τις διατάξεις του της παρ. 1 του 
άρθρου 92 του Ν. 3386/2005. 

• Επικυρωμένο αντίγραφο της άδειας διαμονής του 
συντηρούντος ή βεβαίωση ότι έχει υποβληθεί σχετική 
αίτηση. 


• Βεβαίωση ασφαλιστικού φορέα για την κάλυψη των 
εξόδων νοσηλείας και ιατροφαρμακευτικής περίθαλψης 
ή επικυρωμένο αντίγραφο βιβλιαρίου υγείας. 

• Πρόσφατο πιστοποιητικό οικογενειακής κατάστασης 
από το οποίο να προκύπτει ο συγγενικός δεσμός ή υπεύ¬ 
θυνη δήλωση ότι δεν έχει μεταβληθεί η οικογενειακή 
του κατάσταση στην περίπτωση που δεν έχει μετα¬ 
βληθεί η οικογενειακή κατάσταση του συντηρούντος 
(γέννηση τέκνων, διαζύγιο κ.λπ.) ή ληξιαρχική πράξη 
γέννησης στην περίπτωση τέκνων που έχουν γεννηθεί 
στην ελληνική επικράτεια. 

Αρθρο 3 

Τελικές διατάξεις 

1. Η άδεια διαμονής χορηγείται για ένα (1) έτος και 
μπορεί να ανανεώνεται για ένα έτος κάθε φορά. 

2. Δεν επιτρέπεται η αλλαγή σκοπού για τους πολίτες 
τρίτων χωρών οι οποίοι εισέρχονται με ειδική θεώρηση 
εισόδου στην Χώρα και στη συνέχεια τους χορηγείται 
άδεια διαμονής με βάση την παρούσα απόφαση. 

3. Σε περίπτωση που οι πολίτες τρίτων χωρών που 
απασχολούνται ως εκπαιδευτικοί στο ανωτέρω σχολείο 
κατέχουν ήδη άδεια διαμονής στην Ελλάδα, η οποία 
υπόκειται σε αλλαγή σκοπού σύμφωνα με την παρά¬ 
γραφο 6 του άρθρου 12 του Ν. 3386/2005, όπως ισχύει, 
μπορούν να ανανεώσουν αυτήν, με βάση τις διατάξεις 
της παρούσας και για όσο χρονικό διάστημα εργάζονται 
ως εκπαιδευτικοί στο ανωτέρω σχολείο. Σε περίπτωση 
που για οποιονδήποτε λόγο διακοπεί η σχέση εργασίας 
με το εν λόγω σχολείο επιτρέπεται η αλλαγή σκοπού 
και μπορούν να ανανεώσουν την άδεια διαμονής τους 
για έναν από τους λοιπούς λόγους του Ν. 3386/2005. 

4. Πολίτες τρίτων χωρών οι οποίοι διαμένουν νόμιμα 
στην Ελλάδα ως κάτοχοι άδειας διαμονής αόριστης 
διάρκειας, επί μακράν διαμένοντος, καθώς και Δελτί¬ 
ου Διαμονής και Δελτίου μόνιμης διαμονής, ως μέλη 
οικογένειας Έλληνα ή πολίτη άλλου κράτους μέλους 
της Ευρωπαϊκής'Ενωσης, εξαιρούνται της υποχρέωσης 
υποβολής αίτησης για χορήγηση άδειας διαμονής με 
βάση τις διατάξεις της παρούσας. 

5. Η άδεια διαμονής ανακαλείται για όλους τους 
γενικούς και ειδικούς λόγους που προβλέπονται στο 
Ν. 3386/2005. 

Η απόφαση αυτή ισχύει από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Αυγούστου 2013 

ΟΙ ΥΠΟΥΡΓΟΙ 


ΕΞΩΤΕΡΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ 


ΑΝΑΠΛΗΡΩΤΗΣ ΥΠΟΥΡΓΟΣ 
ΕΣΩΤΕΡΙΚΩΝ 

ΛΕΩΝΙΔΑΣ ΓΡΗΓΟΡΑΚΟΣ 


ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 


ΥΦΥΠ. ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΠΡΟΝΟΙΑΣ 

